Melléklet a ………./2011. számú Képviselő-testületi határozathoz

MEGÁLLAPODÁS

amely létrejött egyrészt

Kiskőrös Város Önkormányzata (továbbiakban: Önkormányzat), székhelye: 6200. Kiskőrös, Petőfi tér 1.

másrészről

a Kiskőrösi Többcélú Kistérségi Társulás (továbbiakban: Társulás), székhelye: 6200. Kiskőrös Petőfi tér 2. között.
1. Szerződő felek kölcsönösen megállapodnak a TIOP-1.1.1/07/1-2008-0482 azonosítási számú pályázat  megvalósítása érdekében a felmerült költségek viselésében és finanszírozásában. A Társulás és a projekt forrását biztosító irányító hatóság között a támogatási szerződés aláírása megtörtént, az eszközök beszerzésének pénzügyi rendezése szállítói finanszírozással, míg a többi költség (közbeszerzés, könyvvizsgáló, projektasszisztencia, nyilvánosság) finanszírozása utófinanszírozással történik. 

A jelen megállapodás tárgya a fenti azonosítási számú projekthez szükséges utófinanszírozott költségek fedezetének biztosítása.
2. A megállapodás időtartama: 2012. június 30., illetve a fenti azonosítási számú projekt megvalósítása pénzügyi elszámolásának befejezési időpontja.

3. Az Önkormányzat kötelezettséget vállal arra, hogy a fenti azonosítási számú projekttel kapcsolatban a területén lévő, a fejlesztéssel érintett közoktatási tagintézmények tekintetében az eszközbeszerzés arányában számított, utófinanszírozás alá eső összeget, 5 090 814 Ft-ot biztosítja úgy, hogy átutalja a Társulás projekttel kapcsolatban elkülönített pénzforgalmi számlájára.  
4. A Társulás vállalja, hogy az Önkormányzat által biztosított fedezetből, legfeljebb a fedezet mértékéig, annak megérkezésétől számított 3 munkanapon belül gondoskodik az esedékes számla (számlák) kiegyenlítéséről.
5. A Társulás vállalja, hogy a 3. pontban meghatározott összeget 3 munkanapon belül az önkormányzat 10701300-48535706-51100005 sz. számlájára visszautalja, ahhoz képest, ahogyan a támogatást a közreműködő szervezet a Társulásnak átutalja. Ennek időpontja várhatóan legkésőbb 2012. április 30.

6. A szerződő felek kölcsönösen törekednek arra, hogy a projektben tervezett költségvetési kereteken belül maradnak és magatartásukkal nem növelik a késedelmes átutalásból, vagy egyéb mulasztásból eredő költségeket.
7. A megállapodás 3. pontjának figyelembevételével az Önkormányzat a megállapodás aláírását követő 3 munkanapon belül átutalja az előleg költségvetési fedezetét a Társulás, Fülöpszállási Rónasági Takarékszövetkezet Kiskőrösi Fiókjánál vezetett 52500075-11027353 számú elkülönített számlájára.

8. A pályázati támogatás felhasználásával a projekt megvalósítása során beszerzett, illetve létrejövő dolgok és egyéb jogok feletti rendelkezés, illetve az ingó- és ingatlanvagyonban bekövetkezett változás tekintetében a Megállapodás közös igazgatású közoktatási intézmény létrehozásáról, működtetéséről és finanszírozásáról rendelkezései érvényesek.
9. A szerződő felek megállapodnak abban, hogy a projekt hatékony végrehajtása érdekében folyamatosan tájékoztatják egymást szóban és írásban, szükség szerint elektronikus úton az aktuális és soron következő feladatokról.
Kiskőrös, 2011. …………………………..

